Novak is die meester van MelbourneNovak Djokovic het vandag met die louere in Melbourne weggestap. Foto: Twitter. ŉ Jaar gelede het Novak Djokovic se inentingstatus beteken dat hy uit Australië gedeporteer is. Vandag het hy sy tiende Australiese Ope gewen toe hy vir Stefanos Tsitsipas met 6-3, 7-6 en 7-6 geklop het. Dit was terselfdertyd ook die 22ste Grand Slam-titel van sy roemryke tennisloopbaan, terwyl sy naam binnekort ook weer heel bó op die ATP-ranglys sal staan. Dit was omtrent ŉ tuimeltreinrit vir die 35-jarige speler om tot hier te kom. Hy het nie net met ŉ dyspierbesering in die aanloop tot die toernooi gesukkel nie, maar sy pa (Srdjan) het ook die koerantopskrifte gehaal toe hy ná sy seun se kwarteindstrydoorwinning vir ŉ foto poseer het saam met ŉ ondersteuner wat ŉ Russiese vlag vasgehou het. For a 10th time ????@DjokerNole • #AusOpen • #AO2023 pic.twitter.com/RnTkFObQZz — #AusOpen (@AustralianOpen) January 29, 2023 Djokovic het al vantevore gesê dat verlede jaar se gebeure in Australië ŉ definitiewe invloed op sy emosionele welstand gehad het. “Die eerste paar maande van 2022 was moeilik vir my. Dit het geestelik en emosioneel maar swaar gegaan en ek het soveel druk ervaar. Dit het vir ongekende onrustigheid gesorg en ek moes geduldig wag totdat die storm bedaar het,” het hy destyds gesê. Goran Ivanisevic was ook van mening dat min spelers in só ŉ situasie sou staande bly. Maar Novak Djokovic is nie enige speler nie en hy het vandag bewys dat hy oor die nodige talent en wilskrag beskik om as een van die sport se heel grotes – of selfs dié grootste – gereken te word. Tears of joy ???? Iconic moments at Rod Laver Arena.@DjokerNole • #AusOpen • #AO2023 pic.twitter.com/n1gUUjiY51 — #AusOpen (@AustralianOpen) January 29, 2023 Hy het ŉ antwoord op elkeen van Tsitsipas se vrae gehad en hy het sy beste tennis in die belangrike oomblikke van die wedstryd gespeel. Tydens die valbylstryd van die derde stel het hy binne ŉ oogwink ŉ voorsprong van 5-1 opgebou. ŉ Rukkie later het saam met sy span feesgevier. Ja, party van Djokovic se eindstrydoorwinnings was baie meer dramaties – dink byvoorbeeld aan die titaniese Franse Ope-stryd teen die einste Tsitsipas van so ŉ paar jaar gelede – maar nie een van daardie triomftogte het vir hom waarskynlik soveel beteken soos hierdie een nie. Hy is inderdaad die meester van Melbourne. Australiese Ope: Tien titels (2008, 2011, 2012, 2013, 2015, 2016, 2019, 2020, 2021 en 2023) Wimbledon: Sewe titles (2011, 2014, 2015, 2018, 2019, 2021 en 2022) Amerikaanse Ope: Drie titels (2011, 2015 en 2018) Franse Ope: Twee titels (2016 en 2021) Novak lifts Norm again ????@DjokerNole• #AusOpen • #AO2023 pic.twitter.com/pYEZzDVUWO — #AusOpen (@AustralianOpen) January 29, 2023